**Frydenborg gruppe har hytterne ’Møllen’ og ’Anne Stuart’**

Hytterne udlånes i begrænset omfang, dog **kun** til spejdergrupper og til aktive ledere og bestyrelsesmedlemmer.

**Lån af hytten aftales med hyttemor:** **hytte@spejderhat.dk**

1. **Du skal, i god tid og inden du låner hytten, aftale hvor du henter og afleverer nøglen**. Kontakt telefon i nødsituation er: 60384218, hyttemor.

Frydenborg modtager med tak, en gave for lån af hytten, se nederst på siden eller aftal med hyttemor.

1. **Aftalen gælder udelukkende den hytte du har lånt**, samt dertilhørende bålsted. Du kan bruge bænkesæt foran hytten, ligesom du kan opholde dig dér. Hvis du skal låne en af shelterne eller slå telt op, skal kontakte kalenderføreren af Frydenborg området på [hillerodgilderne.dk/laug/frydenborg/](https://www.hillerodgilderne.dk/laug/frydenborg/)

Læs også de generelle regler for Frydenborg på [hillerodgilderne.dk/laug/frydenborg/](https://www.hillerodgilderne.dk/laug/frydenborg/)

1. **Læs denne tekst nøje igennem**

Ved lån af hytten overtager du den, som den er i hverdagen, til spejderbrug.

**Rengøring** af hytten når du forlader den:

* Gulve fejes eller støvsuges.
* Gulve vaskes
* Borde tørres af med fugtig klud
* Køleskabet tømmes for dine varer
* Køkkenbordet tørres af
* Skraldeposer er væk fra køkkenet.
* Måtterne i entreen rystes
* Badeværelset: Vask vaskekumme og toiletkumme og gulv
* - og sluk for varmen på blæserne.

**Renovation:** Vi har kun begrænset renovation, så hvis du har mere end én (husholdnings-) skraldepose, skal du tage dit skrald med dig.

**Husholdning**: Hyttens madvarer / kaffe mv lades urørt. Medbring selv toiletpapir, viskestykker og karklude.

**Brænde** skal medbringes, tilstedeværende brænde er ikke til frit brug. Hvis du har behov for at benytte økse, sav eller andet værktøj, så husk at medbringe, da du ikke har adgang til værkstedet i hytten.

**Alkohol:** Området bruges af børn, og der skal ikke være alkohol fremme uden for hytten.

**Kørsel** på området er udelukkende ved transport af tunge genstande, og bilerne skal omgående flyttes op på parkeringspladsen ved indkørslen til området. Der må ikke parkeres andre steder.

**Søen:** der må gerne sejles på søen, men pas på søbredden.

**Rafter:** Forefindes på den anden side af søen. De må gerne bruges uden at save / hugge i dem, og byggeri skal demonteres, og alle rafter bringes retur til raftegården.

**Skoven:** Også kaldet ”Tyskerplantagen” må bruges. Ved øvelser og løb i skoven, skal de sædvanlige regler fra Skov- og Naturstyrelsen overholdes. Henvendelse herom skriftligt til: Skov- og Naturstyrelsen, Ostrupgård, Gillelejevej 2 B, 3230 Græsted. Link til digital ansøgning I feltet ”skov” vælg Gadevang Skov. Skriv Tyske Plantage i bemærkningsfeltet, hvis aktiviteterne kun foregår i skoven syd for Isterødvejen.

**Græsområdet:** Efterlad området uden genstande eller ting, der skader maskinerne der slår græsset.

Vi ønsker os:

* Gavekort til spejdersport
* 3-slået sisal (rulle)
* Juniorøkse (Fiskars X10)
* Knive: skæreknive til madlavning
* Kokke-viskestykker
* Toiletpapir
* Kaffe